text: Les Tapes. Per començar podeu compartir un pica pica de tapes variades de la carta com les les braves o els farcellets de col i a més a més triar alguna de les tapes del dia. Hem elaborat més de 150 tapes diferents entre cassoletes, truites, coques, cruixents, timbals, etc..,una autèntica delícia pels sentits.
  Els Arrossos. Són la nostra especialitat, en tenim 10 tipus diferents entre clàssics, de temporada i tradicionals, com l'arròs de calamars amb carxofes, el de ceps, el de botifarra esparracada, el de bacallà amb verduretes etc. A l'hivern el caldós amb cuixetes de guatlla i pels vegetarians l'arròs de verdures de l'hort.
  Les Carns. Guisades o marcades a la paella amb diferents salses tenim els pits de guatlla desossats amb salsa de ceps, la llaminera de porc amb salsa de cireres negres, el genuí fricandó de la mare, el confit d'ànec, les mandonguilles i el civet de senglar . Pels més carnívors, l'entrecot de vedella del Pirineu.
  Postres. Tot d'elaboració pròpia excepte el finíssim mató del Cadí que l'acompanyem amb mel i nous caramel•litzades. A més a més el flam d'ou a la taronja, la mousse de iogurt i mató amb xarop de gerds, el pastis de poma o de formatge, els sorbets de mora, menta o llimona....etc, i a l'estiu gelats casolans de biscuit i torró.
  Vins. La nostra selecció de vins és reduïda però representativa de les principals comarques vinícoles de Catalunya, Penedés, Montsant, Costers del Segre etc, i també trobareu tres de les grans denominacions d'origen nacional: Rioja, Ribera de Duero i Rias Baixes.